Auditor's report — BJC, period 2023 (audited, opinion: unqualified)
Auditor firm: Deloitte
Signing partner: ชูพงษ์  สุรชุติกาล
Signed: 2024-02-22

รายงานของผู้สอบบัญชีรับอนุญาต

เสนอผู้ถือหุ้นและคณะกรรมการ

บริษัท เบอร์ลี่ ยุคเกอร์ จำกัด (มหาชน)

ความเห็น

ข้าพเจ้าได้ตรวจสอบงบการเงินรวมของ บริษัท เบอร์ลี่ ยุคเกอร์ จำกัด (มหาชน) และบริษัทย่อย (“กลุ่มบริษัท”) และงบการเงินเฉพาะกิจการของ บริษัท เบอร์ลี่ ยุคเกอร์ จำกัด (มหาชน) (“บริษัท”) ซึ่งประกอบด้วยงบแสดงฐานะการเงินรวมและเฉพาะกิจการ ณ วันที่ 31 ธันวาคม 2566 และงบกำไรขาดทุนและกำไรขาดทุนเบ็ดเสร็จอื่นรวมและเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและเฉพาะกิจการ และงบกระแสเงินสดรวมและเฉพาะกิจการสำหรับปีสิ้นสุดวันเดียวกันและหมายเหตุประกอบงบการเงินรวมและเฉพาะกิจการ รวมถึงสรุปนโยบายการบัญชีที่สำคัญ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินของบริษัท เบอร์ลี่ 
ยุคเกอร์ จำกัด (มหาชน) และบริษัทย่อย และของบริษัท เบอร์ลี่ ยุคเกอร์ จำกัด (มหาชน) ณ วันที่ 31 ธันวาคม 2566 และผลการดำเนินงาน และกระแสเงินสดสำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ ในรายงานของข้าพเจ้า ข้าพเจ้ามีความเป็นอิสระจากกลุ่มบริษัทตามประมวลจรรยาบรรณของผู้ประกอบวิชาชีพบัญชี รวมถึง มาตรฐานเรื่องความเป็นอิสระที่กำหนดโดยสภาวิชาชีพบัญชี (ประมวลจรรยาบรรณของผู้ประกอบวิชาชีพบัญชี) ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ตามประมวลจรรยาบรรณของผู้ประกอบวิชาชีพบัญชี ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและ
ในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในแบบ 56-1 One Report
แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้นซึ่งข้าพเจ้าได้รับข้อมูลอื่นที่จัดทำเพื่อเตรียมเผยแพร่ในแบบ 56-1 One Report ก่อนวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

ข้าพเจ้าได้อ่านข้อมูลอื่นที่จัดทำเพื่อเตรียมเผยแพร่ในแบบ 56-1 One Report โดยไม่พบว่ามีการแสดงข้อมูลที่ขัดต่อข้อเท็จจริงอันเป็นสาระสำคัญที่ข้าพเจ้าต้องรายงาน

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายใน
ที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจาก
การแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง การเปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการกำกับดูแลกระบวนการในการจัดทำรายงานทางการเงินของกลุ่มบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่า
การปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่า
มีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการ จากการใช้งบการเงินเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้น การแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบ
ที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์
หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้สังเกตถึงการเปิดเผยข้อมูล ที่เกี่ยวข้องในงบการเงินรวมและงบการเงินเฉพาะกิจการ หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆ ที่สำคัญ ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ ที่มีนัยสำคัญมากที่สุด ในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญ ในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

ชูพงษ์  สุรชุติกาล

กรุงเทพมหานคร	ผู้สอบบัญชีรับอนุญาตเลขทะเบียน 4325

วันที่ 22 กุมภาพันธ์ 2567	บริษัท ดีลอยท์ ทู้ช โธมัทสุ ไชยยศ สอบบัญชี จำกัด

| เรื่องสำคัญในการตรวจสอบ | วิธีการตรวจสอบที่ใช้เพื่อตอบสนอง |

| ค่าความนิยม กลุ่มบริษัทบันทึกค่าความนิยมจำนวน 155,424 ล้านบาทจากการซื้อบริษัท บิ๊กซี ซูเปอร์เซ็นเตอร์ จำกัด (มหาชน) และบริษัทย่อย รวมถึง C-Distribution Asia Pte Ltd. (รวมเรียกว่า “กลุ่มบิ๊กซี”) ข้าพเจ้าให้ความสำคัญเกี่ยวกับมูลค่าของค่าความนิยม เนื่องจากมูลค่าของ ค่าความนิยมดังกล่าวมีจำนวนเงินที่เป็นสาระสำคัญต่องบการเงินรวม ฝ่ายบริหารต้องใช้ดุลยพินิจอย่างมากในการประมาณการกระแสเงินสดในอนาคต ซึ่งข้อสมมติฐานที่สำคัญประกอบด้วย อัตราคิดลดที่ใช้ในการคิดลดประมาณการกระแสเงินสดและอัตราการเติบโตในระยะยาว ซึ่งการประเมินมูลค่าการด้อยค่าดังกล่าวมีผลกระทบโดยตรงต่อมูลค่าของค่าความนิยมที่แสดงอยู่ ณ วันสิ้นรอบระยะเวลารายงาน  ทั้งนี้ นโยบายการบัญชีสำหรับค่าความนิยมและรายละเอียดค่าความนิยมได้เปิดเผยไว้ในหมายเหตุประกอบงบการเงินข้อ 3.1 ข้อ 3.12 และข้อ 18 | วิธีการตรวจสอบที่สำคัญรวมถึง ทำความเข้าใจเกี่ยวกับขั้นตอนการปฏิบัติงานและการควบคุมภายในที่เกี่ยวข้องกับการประเมินมูลค่า และการรับรู้การด้อยค่าของค่าความนิยม ประเมินการออกแบบและการนำไปปฏิบัติของการควบคุมภายในที่เกี่ยวข้องกับการประเมินมูลค่า และการรับรู้การด้อยค่าของค่าความนิยม ตรวจสอบเนื้อหาสาระ ซึ่งประกอบด้วย ประเมินความเหมาะสมของประมาณการกระแสเงินสดในอนาคตของผู้บริหาร โดยการทบทวนผลการดำเนินงานที่เกิดขึ้นจริงกับผลประมาณการของผู้บริหารในปีก่อน ตรวจสอบข้อสมมติที่สำคัญที่ใช้ในการประมาณการ กระแสเงินสดที่คาดว่าจะได้รับในอนาคตของแต่ละกลุ่มสินทรัพย์ที่ก่อให้เกิดกระแสเงินสดและอัตราการเติบโตในระยะยาว โดยใช้ผู้เชี่ยวชาญด้านการประเมินมูลค่าของข้าพเจ้า วิเคราะห์ความอ่อนไหวของสมมติฐานสำคัญที่ใช้ในการวิเคราะห์ โดยการเปรียบเทียบข้อสมมติดังกล่าวกับแหล่งข้อมูลภายในและภายนอก เพื่อประเมินการใช้ ดุลยพินิจของฝ่ายบริหารในการประมาณการกระแสเงินสดที่คาดว่าจะได้รับในอนาคตดังกล่าว |



| เรื่องสำคัญในการตรวจสอบ | วิธีการตรวจสอบที่ใช้เพื่อตอบสนอง |

| ค่าความนิยม (ต่อ) | พิจารณาอัตราคิดลดโดยการวิเคราะห์ต้นทุนถัวเฉลี่ยของเงินทุนและข้อมูลอื่นๆ กับบริษัทอื่นที่เปรียบเทียบกันได้ และพิจารณาอัตราการเติบโตในระยะยาวกับแหล่งข้อมูลภายในและภายนอก ตลอดจนทดสอบการคำนวณมูลค่าที่คาดว่าจะได้รับคืนของค่าความนิยมตามแบบจำลองทางการเงิน  ตรวจสอบการแสดงรายการและการเปิดเผยข้อมูลที่เกี่ยวข้อง |

| การด้อยค่าของเงินลงทุนในบริษัทย่อย บริษัทร่วมและ การร่วมค้า กลุ่มบริษัทมีเงินลงทุนในบริษัทย่อย บริษัทร่วมและ การร่วมค้าที่มีนัยสำคัญในงบการเงินซึ่งเกิดจากการซื้อธุรกิจ ข้าพเจ้าให้ความสำคัญเกี่ยวกับการด้อยค่าของเงินลงทุนในบริษัทย่อย บริษัทร่วมและการร่วมค้าที่มีข้อบ่งชี้ของการด้อยค่า  เนื่องจากมูลค่าของเงินลงทุนในบริษัทย่อย บริษัทร่วมและการร่วมค้า มีจำนวนเงินที่เป็นสาระสำคัญและฝ่ายบริหารต้องใช้ดุลยพินิจอย่างมากในการประมาณการกระแสเงินสดในอนาคต ซึ่งข้อสมมติฐานที่สำคัญประกอบด้วย อัตราคิดลดที่ใช้ในการคิดลดประมาณการกระแสเงินสดและอัตราการเติบโตในระยะยาว ในการประมาณค่าเผื่อการด้อยค่าดังกล่าว  ทั้งนี้ นโยบายการบัญชีสำหรับเงินลงทุนและการด้อยค่าและรายละเอียดเงินลงทุนในบริษัทย่อย บริษัทร่วมและการร่วมค้า ได้เปิดเผยไว้ในหมายเหตุประกอบงบการเงินข้อ 3.9 ข้อ 3.14 ข้อ 12 ข้อ 13 และข้อ 14 | วิธีการตรวจสอบที่สำคัญรวมถึง ทำความเข้าใจเกี่ยวกับขั้นตอนการปฏิบัติงานและการควบคุมภายในที่เกี่ยวข้องกับการประเมินมูลค่ากิจการและการรับรู้การด้อยค่าของเงินลงทุนในบริษัทย่อย บริษัทร่วมและการร่วมค้า ประเมินการออกแบบและการนำไปปฏิบัติของการควบคุมภายในที่เกี่ยวข้องกับการประเมินมูลค่ากิจการและการรับรู้การด้อยค่าของเงินลงทุนในบริษัทย่อย บริษัทร่วมและการร่วมค้า ตรวจสอบเนื้อหาสาระ ซึ่งประกอบด้วย ตรวจสอบหลักฐานประกอบการพิจารณาของผู้บริหารเกี่ยวกับข้อบ่งชี้ของการด้อยค่าของเงินลงทุนในบริษัทย่อย บริษัทร่วม และการร่วมค้า ประเมินความเหมาะสมของประมาณการกระแสเงินสดในอนาคตของผู้บริหาร โดยการทบทวนผลการดำเนินงานที่เกิดขึ้นจริงกับผลประมาณการของผู้บริหารในปีก่อน ประเมินความเหมาะสมของวิธีการประเมินมูลค่าและ ข้อสมมติฐานที่สำคัญที่ผู้บริหารของบริษัทนำมาใช้ในทดสอบการด้อยค่าของเงินลงทุนในบริษัทย่อย บริษัทร่วม และการร่วมค้า และพิจารณาอัตราคิดลดโดยการวิเคราะห์ต้นทุนถัวเฉลี่ยของเงินทุนและข้อมูลอื่นๆ กับบริษัทอื่นที่เปรียบเทียบกันได้ โดยใช้ผู้เชี่ยวชาญด้านการประเมินมูลค่าของข้าพเจ้า และพิจารณาอัตราการเติบโตในระยะยาวกับแหล่งข้อมูลภายในและภายนอก ตลอดจนทดสอบการคำนวณมูลค่าที่คาดว่าจะได้รับคืนของเงินลงทุนตามแบบจำลองทางการเงิน ตรวจสอบการแสดงรายการและการเปิดเผยข้อมูลที่เกี่ยวข้อง |



| เรื่องสำคัญในการตรวจสอบ | วิธีการตรวจสอบที่ใช้เพื่อตอบสนอง |

| การรับรู้รายได้คู่ค้า กลุ่มบริษัทได้รับเงินส่งเสริมการขาย เงินชดเชยส่วนต่างผลกำไรและส่วนลดจากคู่ค้าเป็นจำนวนมาก โดยกลุ่มบริษัทรับรู้รายการดังกล่าวเป็นรายการหักในต้นทุนขายและสินค้าคงเหลือ หรือรายได้อื่น รายได้จากคู่ค้ามีสาระสำคัญและต้องใช้ความเข้าใจในรายละเอียดของสัญญา และแหล่งที่มาของข้อมูลเพื่อใช้ในการรับรู้รายได้คู่ค้า ข้าพเจ้าให้ความสำคัญในการพิจารณาความมีอยู่จริงและการแสดงรายการการรับรู้รายได้คู่ค้าของกลุ่มบริษัทว่าเป็นไปตามมาตรฐานการรายงานทางการเงิน ทั้งนี้ นโยบายการบัญชีสำหรับ สินค้าคงเหลือ และการรับรู้รายได้คู่ค้า และรายละเอียดสินค้าคงเหลือได้เปิดเผยไว้ในหมายเหตุประกอบงบการเงินข้อ 3.6 ข้อ 3.18 และข้อ 10 | วิธีการตรวจสอบที่สำคัญรวมถึง ทำความเข้าใจเกี่ยวกับขั้นตอนการปฏิบัติงานและการควบคุมภายในที่เกี่ยวข้องกับการรับรู้รายได้คู่ค้า ประเมินการออกแบบและการนำไปปฏิบัติตามการควบคุมภายในที่เกี่ยวข้องกับความมีอยู่จริงของการรับรู้รายได้คู่ค้า ทดสอบความมีประสิทธิผลของการปฏิบัติตามการควบคุมภายในที่เกี่ยวข้องกับความมีอยู่จริงของการรับรู้รายได้คู่ค้า ตรวจสอบเนื้อหาสาระ ซึ่งประกอบด้วย สุ่มสอบทานข้อตกลงและเงื่อนไขของสัญญาคู่ค้ากับหลักเกณฑ์การคำนวณและข้อมูลการคำนวณรายได้เพื่อยืนยันมูลค่ารายได้ที่รับรู้ว่าสอดคล้องกับข้อตกลงและเงื่อนไขตามที่ตกลงกับคู่ค้า สุ่มตรวจสอบรายการรายได้คู่ค้าที่เกิดขึ้นในระหว่างปีและช่วงใกล้วันสิ้นรอบระยะเวลาบัญชีที่บันทึกในบัญชีกับเอกสารประกอบรายการ สุ่มตรวจสอบใบลดหนี้ที่ออกภายหลังวันสิ้นรอบระยะเวลาบัญชีเพื่อพิจารณาถึงความมีอยู่จริงในการรับรู้รายได้ ส่งหนังสือยืนยันยอดลูกหนี้คู่ค้าที่คงค้าง ณ วันสิ้นรอบระยะเวลาบัญชี และยอดธุรกรรมที่เกิดขึ้นระหว่างปี วิเคราะห์เปรียบเทียบข้อมูลบัญชีรายได้แบบแยกย่อย (Disaggregated data) ตรวจสอบการแสดงรายการและการเปิดเผยข้อมูลที่เกี่ยวข้อง |